Tiltale for overtrædelse af Justitsministeriets bekendtgørelse nr. 328 af 28. marts 2007 § 11, nr. 2 og nr. 3 samt overtrædelse af færdselslovens § 118, stk. 1, nr. 1 og stk. 2, jf. § 3, stk. 1 og § 67, stk. 1... Vis mere
Ret: Retten i Sønderborg (1. instans)
Faggruppe: Straffesag — Øvrige straffesager
Sagsemner: Færdsel;

/

RETTEN I SØNDERBORG

D O M

afsagt den 6. maj 2009

Rettens nr. K01-335/2009
Politiets nr. 3300-90309-00006-08

Anklagemyndigheden
mod
Tiltalte
CPR nr. (Født 1948)

Anklageskrift er modtaget den 30. januar 2009.

Tiltalte er tiltalt for overtrædelse af

1.

Justitsministeriets bekendtgørelse nr. 328 af 28. marts 2007 § 11, nr. 2 og nr.
3, jf. Rådets forordning (EF) nr. 561/2006 artikel 6, nr. 1, og artikel 8, nr. 2,

ved onsdag den 6. februar 2008 kl. 11.25 og 24 timer frem under kørsel med
lastbil Reg. nr. at have undladt at afholde en daglig hviletid på mindst 9
sammenhængende timer, idet længste hvil på 4 timer og 19 minutter blev
påbegyndt torsdag den 7. februar 2008 kl. 04.06 og afsluttet torsdag den 7.
februar 2008 kl. 08.25, hvilket udgjorde en overtrædelse på 52 %, og

ved onsdag den 6. februar 2008 kl. 11.25 til torsdag den 7. februar 2008 kl.
16.10 under kørsel med samme køretøj at have haft en samlet køretid mel-
lem 2 daglige hviletider på ikke under 11 timer og 38 minutter mod højst til-
ladt 10 timer, hvilket udgjorde en overtrædelse på 16 %, og

ved mandag den 11. februar 2008 kl. 04.25 og 24 timer frem under kørsel
med samme køretøj at have undladt at afholde en daglig hviletid på mindst 9
sammenhængende timer, idet længste hvil på 7 timer og 30 minutter blev
påbegyndt mandag den 11. februar 2008 kl. 20.55 og afsluttet tirsdag den
12. februar 2008 kl. 04.25, hvilket udgjorde en overtrædelse på 16 %, samt

ved mandag den 11. februar 2008 kl. 04.25 til mandag den 11. februar 2008
kl. 20.55 under kørsel med samme køretøj at have haft en samlet køretid
mellem 2 daglige hviletider på ikke under 11 timer og 15 minutter mod højst

Std 75273



/

Side 2/5

tilladt 10 timer, hvilket udgjorde en overtrædelse på 12 %.

2.

færdselslovens § 118, stk. 1, nr. 1 og stk. 2, jf. § 3, stk. 1 og § 67, stk. 1 og
2, jf. detailforskrifter for køretøjet pkt. 9.08.026, jf. pkt. 9.08.015 (7),

ved den 20. februar 2008 kl. 08.40 under tilsidesættelse af væsentlige hen-
syn til færdselssikkerheden og uden at have optrådt hensynsfuldt, som fører
af lastbil Reg. nr. ad Sønderjyske Motorvej i retning fra Kolding mod
Christiansfeld fra 69,0 km-mrk., med ringe hastighedsforskel at have foreta-
get overhaling af 2 lastbiler over en strækning på mindst 3000 meter, hvilket
medførte at færdslen blev unødigt hindret og forstyrret, ligesom køretøjet ik-
ke var i lovlig stand og kunne benyttes uden fare eller ulempe for andre, idet
afskærmningen bagtil var anbragt mindst 165 cm fra køretøjets bagerste
punkt mod højst tilladt 70 cm.

Påstande:

Anklagemyndigheden har nedlagt påstand om bødestraf.

Anklagemyndigheden har påstået, at tiltalte skal frakendes retten til at føre
motordrevet køretøj, hvortil der kræves kørekort, og at frakendelsen skal ske
ubetinget, jf. færdselslovens § 126, stk. 1, nr. 1 og nr. 6, jf. § 126, stk. 1, nr.
7 og 10, jf. § 128.

Tiltalte har nægtet sig skyldig.

Sagens oplysninger:

Tiltalte har blandt andet forklaret, at lastbilen med Reg. nr. tilhører hans søn,
men han kørte for sig selv. Bilen blev brugt til afhentning af skrot hos
landmænd. Den 20. februar 2008 var han kørt hjemmefra By på Fyn og var
på vej sydpå ad motorvejen med skrot. Han overhalede to andre lastbiler, en
bil fra Arla og en postbil, der kørte langsomt. De to biler kørte tæt på
hinanden og han kunne ikke komme ind mellem dem, så han måtte fortsætte
overhalingen. Overhalingen gik ret hurtig og strakte sig ikke over 3 km. Der
var kun to biler og betjenten bag-ved, så han trak ikke kø.

Afskærmningen bagtil mod underkøring var hvor den skulle være i forhold
til ladet. Det blev målt op af betjenten der standsede ham. Der var ikke over
70 cm fra afskærmningen til bagenden af containeren. Han kan ikke sige om
det er rigtigt, at der var 165 cm fra afskærmningen til bagerste punkt på
grabben, han kan ikke huske målene.
Grabben kunne have været placeret i containeren, men så ville højden af kø-
retøjet overstige 4 meter.



/

Side 3/5

Vedrørende køreskiverne, så mener han ikke, at han i det hele taget var for-
pligtet til at anvende dem, da han kørte med egne varer. Endvidere holder
han lange pauser, når han er hos kunderne. Grunden til han alligevel udfyl-
der skiverne er, at han for ca. 1½ år siden blev standset af en betjent, som
sagde, at han skulle bruge dem. Betjenten der standsede ham den 20. febru-
ar 2008 tog 5 skiver med. Den første er fra dem 3. februar 2008. Han kan ik-
ke huske hvornår den udaterede skive er fra.

Skiven fra den 7. februar 2008 er hans.

Det er rigtigt, at han har kørt fra kl. 04.25 til kl. 20.55 som vist på skiven fra
den 11. februar 2008.

Det har kun været tiltalte der kørte i bilen i den periode der er omfattet af til-
talen, men han kan ikke konkret huske eller forklare om kørslerne. Han kør-
te ikke hver dag.

Politiassistent Vidne har forklaret, at han standsede tiltalte fordi tiltalte
foretog en langsom overhaling med ringe hastighedsforskel mellem tiltaltes
bil og de to lastbiler der blev overhalet. Han kunne se på sit måleudstyr, at
tiltalte kørte ca. 90 km/t, mens de biler der blev overhalet kør-te ca. 88 km/t.
Overhalingen der strakte sig over ca. 3 km forstyrrede den øvrige trafik.

Da tiltalte var blevet standset, foretog han opmåling med hensyn til af-
skærmningen bagtil. Tiltalte så på mens målingen blev foretaget. Der var
165 cm fra afskærmningen mod underkøring til bilens bagerste punkt. Grab-
ben kunne have været anbragt i containeren. Højden fra jorden til underkan-
ten af grabben var 160 cm. Tiltalte var enig i målingerne.

Vidnet gennemgik også tiltaltes diagramark. Tiltaltes kørsel var omfattet
bestemmelserne for køre-hviletid. Tiltalte fortalte ham, at diagramarket uden
dato påført var fra den 6. februar, og at han havde glemt at påføre dato. Der
er endvidere flere ting på diagramarkene, der viser at diagramarket er fra
den 6. februar. Det kan ses på diagramarket fra den 3. februar, at dette har
kørt flere omgange, og således har siddet i fartskriveren i flere dage. Det
udatere-de diagramark er taget ud kl. 8.25 og diagramarket dateret den 7.
februar er sat i kl. 8.25. Han er således sikker på, at det udaterede
diagramark er fra den 6. februar. Det er tilladt f.eks. at tage et diagramark ud
den 5. og først sætte et nyt i den 6.

Det kan ses af det udaterede diagramark og det fra den 7. februar, at at tiltal-
te fra den 6, februar 2008 kl. 11.25 og 24 timer frem ikke havde en sammen-
hængende hviletid på 9 timer. idet længste sammenhængende hvil var på 4
timer og 19 minutter.



/

Side 4/5

Endvidere var der en samlet køretid på ikke under 11 timer og 38 minutter
mellem to daglige hviletider.

Diagramarket for den 11. februar 2005 viser, at kørslen blev påbegyndt kl.
04.25 og at det længste hvil inden for de næste 24 timer var 7 timer og 30
minutter. Hvilet blev indledt kl. 20.55. I perioden indtil hvilet, var der endvi-
dere en samlet køretid på ikke under 11 timer og 15 minutter.

Tiltalte er af betydning for sagen straffet, senest

ved Østre Landsrets dom af 14. november 2005 for færdselslovens § 118, jf.
§ 3, stk. 1, § 43, stk. 8 og § 82, stk. 3, med bøde og frakendelse af
førerretten i 6 måneder fra den 14. maj 2005, og

ved Østre Landsrets dom af 21. august 2008 for overtrædelse af
færdselslovens § 118, jf. § 67, stk. 1, og stk. 2, jf. detailforskrifter for
køretøjer nr. 9.08.025 (7), med bøde og frakendelse af førerretten i 1 år.

Rettens begrundelse og afgørelse:

Efter politiassistent Vidnes forklaring om at tiltalte den 20. februar 2008
fortalte ham, at diagramarket uden dato var fra den 6. februar
2008, sammenholdt med vidnets forklaring om hvordan det af
diagramarkene dateret den 3. februar og den 7. februar kan ses at dette er
tilfældet, findes det bevist, at diagramarket vedrører den 6. februar 2008.
Herefter findes tiltalte skyldig i forhold 1, idet det af diagramarkene for den
6. og 7. februar 2008 og den 11. og 12. februar 2008 fremgår, at tiltalte har
undladt at afholde en daglig hviletid på mindst 9 sammenhængende timer og
har haft en samlet køretid mellem 2 daglige hviletider på mere end de
tilladte 10 timer, som beskrevet i anklageskriftet.

Vedrørende forhold 2 er det efter vidnets forklaring, endvidere bevist, at
tiltalte den 20. februar 2008 på den Sønderjyske Motorvej med lastbil Reg.
nr. over en strækning på mindst 3.000 meter med ringe hastighedsforskel
foretog en overhaling af 2 andre lastbiler, hvilket medførte at færdslen blev
unødigt hindret og forstyrret.

Da tiltalte blev standset af vidnet foretog vidnet opmåling af afstanden
mellem afskærmningen mod underkøring til køretøjets bagerste punkt.
Målingen viste at afstanden var mindst 165 cm, hvor den højst tilladte
afstand er 70 cm. Retten finder, at tiltalte herved har fremkaldt fare for
skade på personer eller ting, og dermed har tilsidesat væsentlige hensyn til
færdselssikkerheden.

Straffen fastsættes til en bøde på 20.000 kr., jf. færdselslovens § 118, stk. 1,
nr. 1 og stk. 2, jf. § 3, stk. 1 og § 67, stk. 1 og 2, jf. detailforskrifter for
køretøjer, jf. pkt. 9.08.026, jf. pkt. 9.08.025 (7) og justitsministeriets



/

Side 5/5

bekendtgørelse nr. 328 af 28. marts 2007 § 11, nr. 2 og nr. 3, jf. Rådets
forordning (F) nr. 561/2006 artikel 6, nr. 1 og artikel 8, nr. 2.

Forvandlingsstraffen fastsættes som nedenfor bestemt.

Tiltalte har overtrådt bestemmelserne om hviletid med mere end 30 %, og
har tilsidesat væsentlige hensyn til færdselssikkerheden, ligesom han tidlige-
re er frakendt førerretten ubetinget og har begået nyt forhold inden 5 år efter
udløbet af frakendelsestiden. Tiltalte frakendes derfor retten til at føre mo-
tordrevet køretøj, hvortil der kræves kørekort, i 2 år fra den 20. august 2009,
i medfør af færdselslovens § 126, stk. 1, nr. 7 og nr. 10, jf. § 128, jf. § 125,
stk. 1, nr. 1 og 6.

Thi kendes for ret:

Tiltalte skal betale en bøde på 20.000 kr.

Forvandlingsstraffen for bøden er fængsel i 14 dage.

Tiltalte skal frakendes retten til at føre motordrevet køretøj, hvortil der kræ-
ves kørekort, i 2 år fra den 20. august 2009.

Tiltalte skal betale sagens omkostninger.

Dommer



/